Sports (žurnāls)

"Sports" bija Latvijā izdots preses izdevums par sportu. Savas pastāvēšanas beigu posmā tas bija krāsains žurnāls, taču sākotnēji vairākas desmitgades pastāvēja kā laikraksts. Žurnālu "Sports" izdeva "Sporta apgāda fonds", iepriekš to izdevuši Latvijas PSR Valsts fiziskās kultūras un sporta komiteja, kā arī SIA "Sports". Žurnāla pēdējais redaktors bija Dainis Caune.

Avīze "Sports" iznāca kopš 1955. gada. Līdz 2006. gadam tas bija laikraksts, taču no 2006. gada līdz 2021. gadam — žurnāls. Laika gaitā ir mainījusies žurnāla iznākšanas regularitāte. Daļu satura žurnāls publicēja arī digitālā formā savā mājaslapā.

2021. gadā finanšu trūkuma dēļ žurnāla izdošana tika apturēta, un žurnāla mājaslapa vairs nav pieejama. Intervijās Dainis Caune Izglītības un zinatnes ministrijas lēmumu liegt valsts sporta budžeta finansējumu žurnāla iznākšanai saistīja ar politiķi Sandi Riekstiņu.

 Atsauces 

 Ārējās saites 


Kategorija:Latvijā izdotie žurnāli
Kategorija:Sporta žurnāli